CELEX: 62008CN0289
Language: da
Date: 2008-07-01 00:00:00
Title: Sag C-289/08: Sag anlagt den 1. juli 2008 — Kommissionen for De Europæiske Fællesskaber mod Storhertugdømmet Luxembourg

30.8.2008   
            
            
               DA
            
            
               Den Europæiske Unions Tidende
            
            
               C 223/33
            
         Sag anlagt den 1. juli 2008 — Kommissionen for De Europæiske Fællesskaber mod Storhertugdømmet Luxembourg
   (Sag C-289/08)
   (2008/C 223/52)
   Processprog: fransk
   Parter
   
      Sagsøger: Kommissionen for De Europæiske Fællesskaber (ved G. Rozet og A. Sipos, som befuldmægtigede)
   
      Sagsøgt: Storhertugdømmet Luxembourg
   Sagsøgerens påstande
   
               —
            
            
               Det fastslås, at Storhertugdømmet Luxembourg har undladt at opfylde de forpligtelser, som påhviler det i henhold til artikel 11, stk. 1, litra c), i Rådets direktiv 96/82/EF af 9. december 1996 om kontrol med risikoen for større uheld med farlige stoffer (1), idet Luxembourg ikke har udarbejdet eksterne beredskabsplaner for foranstaltninger, der skal gennemføres uden for virksomheder, der er omfattet af direktivets artikel 9.
            
         
               —
            
            
               Storhertugdømmet Luxembourg tilpligtes at betale sagens omkostninger.
            
         Søgsmålsgrunde og væsentligste argumenter
   Kommissionen har anført, at udarbejdelsen af eksterne beredskabsplaner for foranstaltninger, der skal gennemføres uden for virksomheder, der er omfattet af artikel 9 i direktiv 96/82/EF, er et grundlæggende krav ifølge direktivet. Storhertugdømmet Luxembourg har undladt at opfylde de forpligtelser, som påhviler det i henhold til direktivet, for så vidt som Storhertugdømmet ikke har udarbejdet sådanne planer for otte virksomheder, der drives på dets område.
   
      (1)  EFT 1997 L 10, s. 13.